

 Dunajska cesta 48, 1000 Ljubljana T: 01 478 70 00

 F: 01 478 74 25

 E: gp.mnvp@gov.si

 www.mnvp.gov.si

|  |
| --- |
| Številka: 007- 251/2023/23 |
| Ljubljana, 22. 5. 2024 |
| **EVA: 2023 – 2560 – 0095** |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: Uredba o rudarski pravici za izkoriščanje mineralne surovine tehnični kamen apnenec v pridobivalnem prostoru Mali Medvejk 2 v občini Sežana – predlog za obravnavo |
| 1. Predlog sklepov vlade: |
| Na podlagi prvega odstavka 35. člena Zakona o rudarstvu (Uradni list RS, št. 14/14 – uradno prečiščeno besedilo, 61/17 – GZ, 54/22 in 78/23 – ZUNPEOVE) je Vlada Republike Slovenije na ….... seji dne ……. sprejela:**S K L E P**Vlada Republike Slovenije je izdala Uredbo o rudarski pravici za izkoriščanje mineralne surovine tehnični kamen apnenec v pridobivalnem prostoru Mali Medvejk 2 v občini Sežana, in jo objavi v Uradnem listu Republike Slovenije. Barbara Kolenko Helbl generalna sekretarka Vlade Republike SlovenijePREJMEJO:* Ministrstvo za naravne vire in prostor, Dunajska cesta 48, Ljubljana;
	+ Služba Vlade Republike Slovenije za zakonodajo, Mestni trg 4, Ljubljana;
	+ Urad vlade za komuniciranje, Gregorčičeva 25, Ljubljana.
 |
|  **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| - Jože Novak, minister za naravne vire in prostor - mag. Miran Gajšek, državni sekretar- dr. Katarina Groznik Zeiler, generalna direktorica Direktorata za naravo- dr. Marko MAVER, namestnik generalne direktorice Direktorata za naravo- dr. Leopold VRANKAR, vodja Sektorja za rudarstvo- Natalija KOKALJ, sekretarka |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: |
| S predlogom uredbe Ministrstvo za naravne vire in prostor Vladi Republike Slovenije predlaga, da podeli rudarsko pravico za izkoriščanje mineralne surovine tehnični kamen apnenec v pridobivalnem prostoru Mali Medvejk 2. Pravna podlaga za izdajo uredbe (rudarskega koncesijskega akta) je prvi odstavek 35. člena Zakona o rudarstvu (Uradni list RS, št. 14/14 – uradno prečiščeno besedilo, 61/17 – GZ, 54/22 in 78/23 – ZUNPEOVE; v nadaljnjem besedilu: ZRud-1), ki določa, da rudarski koncesijski akt izda vlada na predlog ministrstva, pristojnega za rudarstvo.Skladno z prvim odstavkom 34. člena ZRud-1 se koncesija za izkoriščanje za določeni pridobivalni prostor podeli na podlagi poprej izdanega rudarskega koncesijskega akta in na njegovi podlagi izvedenega javnega razpisa za izbor nosilca rudarske pravice za izkoriščanje. Skladno z drugim odstavkom 34. člena ZRud-1 pa se lahko koncesija za izkoriščanje za določeni pridobivalni prostor podeli tudi brez javnega razpisa in samo na podlagi prej izdanega rudarskega koncesijskega akta za določeni pridobivalni prostor pravni ali fizični osebi, ki izpolnjuje katerega od izrecno navedenih pogojev. Za izdajo koncesijskega akta brez javnega razpisa je izpolnjen pogoj iz 2. točke drugega odstavka 34. člena ZRud-1, saj je vlagatelj vloge lastnik zemljišč, na katerem se rudarska pravica podeljuje. Ministrstvo je v postopku pred pripravo predlaganega koncesijskega akta preverilo, da predlagani pridobivalni prostor in vlagatelj vloge izpolnjujejo predpisane pogoje za podelitev rudarske pravice.Uredba je notranje usklajena z Direktoratom za prostor in graditev Ministrstva za naravne vire in prostor ter medresorsko usklajena z Ministrstvom za okolje, podnebje in energijo, Ministrstvom za finance in Službo Vlade Republike Slovenije za zakonodajo. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | DA (prihodek) |
| b) | usklajenost slovenskega pravnega reda s pravnim redom Evropske unije:   | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | DA – v okviru sprejemanja prostorskih aktov  |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR: /(Samo če izberete DA pod točko 6.a.) |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  | 0 | ca. + 59.036,27 EUR | ca. + 59.036,27 EUR | ca. + 59.036,27 EUR |
| Predvideno povečanje (+) ali zmanjšanje (**–**) prihodkov občinskih proračunov  | 0 | ca. + 59.036,27 EUR | ca. + 59.036,27 EUR | ca. + 59.036,27 EUR |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

Iz naslova podeljene rudarske pravice bo po sklenitvi koncesijske pogodbe prihodek državnega proračuna plačilo rudarske koncesnine. Skladno s predpisi je potrebno priglasitev za odmero koncesnine za tekoče leto izvesti do 30. januarja naslednje leto, rok plačila pa je 30 dni od vročitve odločbe o odmeri. Skladno s prvim odstavkom 53. člena ZRud-1 sta osnova za izračun rudarske koncesnine velikost pridobivalnega prostora in povprečna cena enote določene vrste mineralne surovine v raščenem stanju v Republiki Sloveniji.Prvi odstavek 5. člena Uredbe o rudarski koncesnini in sredstvih za sanacijo (Uradni list RS, št. 91/11 in 57/13) določa, da se višina plačila za pridobivalni prostor glede na način in vrsto izkoriščanja mineralne surovine določa na podlagi določenega števila točk za 1 ha pridobivalnega prostora, kot je prikazano v tabeli, ki je Priloga 1 te uredbe in njen sestavni del. Iz tabele izhaja, da se pri površinskem izkoriščanju trdnih mineralnih surovin za površinski kop odmerja 15.000 točk/ha.Drugi odstavek 5. člena Uredbe o rudarski koncesnini in sredstvih za sanacijo (Uradni list RS, št. 91/11 in 57/13) določa, da se višina plačila za mineralno surovino določa kot vrednostni znesek po enotah določenih vrst mineralnih surovin, izražen z določenim odstotkom plačila oziroma številom točk, kot je prikazano v tabeli, ki je Priloga 2 te uredbe in njen sestavni del. Iz tabele izhaja, da se za tehnični kamen apnenec odmerja 64 točk. Po Odloku o določitvi vrednosti točke za odmero rudarske koncesnine (Uradni list RS, št. 86/18 in 132/23) znaša vrednost točke 0,01147 EUR.V kamnolomu Mali Medvejk 2 je velikost pridobivalnega prostora 12,1355 ha, kar bi pomenilo letno odmerjeno koncesnino (za pridobivalni prostor) v višini 15.000 točk/ha x 12,1355 ha x 0,01147 EUR/točko= 2.087,91 EUR. V skladu z četrtim odstavkom 53. člena ZRud-1 se rudarska koncesnina plačuje v letnih zneskih, ki znašajo največ 500 eurov na hektar pridobivalnega prostora in največ 30 odstotkov povprečne cene za proizvedeno enoto mineralne surovine v obravnavanem letu, razen če v postopku dražbe niso dosežene višje cene. Glede na navedeno bo znašala letna odmerjena koncesnina za pridobivalni prostor 2.093,25 EUR, kar znaša 172,05 EUR na hektar.V kamnolomu Mali Medvejk 2 je predvidena povprečna letna proizvodnja 158.000 m3 tehničnega kamna apnenca v raščenem stanju, kar bi pomenilo letno odmerjeno koncesnino za mineralno surovino v višini 158.000 m3 x 64 točk/m3 x 0,01147 EUR/točko = 115.984,64 EUR.Povprečna odmerjena skupna koncesnina iz naslova površine pridobivalnega prostora in pridobljene mineralne surovine bo torej znašala 2.087,91 EUR + 115.984,64 EUR = 118.072,55 EUR od česar skladno z ZRud-1 s 5. odstavkom 53. člena ZRud-1 polovica pripada občini in polovica državi.**II. Finančne posledice za državni proračun**Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| 7.b Predstavitev ocene finančnih posledic pod 40.000 EUR: / |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | **NE****NE****DA**(kot prihodek, saj polovica odmerjene koncesnine pripada občini) |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani:/ |
| 9. Predstavitev sodelovanja javnosti: |
| Gradivo je bilo predhodno objavljeno na spletni strani predlagatelja: | DA |
| / |
| Datum objave: 27. 10. 2023V razpravo so bili vključeni:  predstavniki zainteresirane javnosti, predstavniki strokovne javnosti,  občine in združenja občin ali pa navedite, da se gradivo ne nanaša nanje.Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte): Predlagatelj: gregor.jost@pgm.si»9. člen, 2. točkaPridobivalni prostor Mali Medvejk 2 je nov pridobivalni prostor s površinskim izkoriščanjem mineralne surovine, predvidoma z uporabo kombinirane etažne odkopne metode z izvajanjem: ……..Trenutno zapisana dikcija prejudicira uporabo izključno ene naprave in ne dovoljuje spremembe v tehnološkem procesu. V RP-ju je napisana obstoječa metoda izkopavanja, ni pa ta edino možna, saj je potrebno Rudarsko tehnično dokumentacijo brati in razumeti kot sistematično urejen sestav načrtov oziroma tehničnih opisov in poročil, izračunov, risb in drugih prilog, s katerimi se zagotavlja izvajanje rudarskih del v skladu s tehničnimi predpisi in predpisi s področja zagotavljanja varnosti in zdravja pri delu in se razvršča na rudarske projekte in drugo rudarsko dokumentacijo. Rudarski projekt za izvedbo je projekt, s katerim se v skladu z rudarskim projektom za pridobitev dovoljenja za raziskovanje oziroma rudarskim projektom za pridobitev koncesije za izkoriščanje določijo podrobnejši pogoji za izvajanje posameznih zahtevnih rudarskih del in zagotavljanje varnosti in zdravja pri delu.Trenutno zapisana dikcija pa neposredno posega v obstoječa zakonodajna določila, pri čemer lahko razumemo, da bo tudi vsak RP za izvedbo potemtakem potrjen z Uredbo?Rudarski projekt za izvedbo je zadnji korak pred pričetkom izvajanja rudarskih del, kot jih določa 69. in oz. 81 .člen ZRud-1 (Uradni list RS, št. 14/14 – uradno prečiščeno besedilo, 61/17 – GZ, 54/22 in 78/23 – ZUNPEOVE;9. člen 3. točkaPridobivalni prostor Mali Medvejk 2 obsega:– v celoti zemljišča s parcelnimi številkami 5227, 5228, 5229, 5234/44, 5234/46, 5234/47, 5234/48, 5234/53, 5234/54, 5234/55, katastrska občina 2455 Sežana,– del zemljišča s parcelno številko 5216/4, katastrska občina 2455 Sežana, ki se nahaja zahodno od poltraka, ki povezuje točki 1\* in 2. Točka 2 predstavlja najbolj južno točko zemljišča s parcelno številko 5234/64, k.o. Sežana, ki meji na zemljišče s parcelno številko 5216/4, k.o. Sežana (točka 2 je skladna s prostorskim aktom Občine Sežana). Točka 1\* predstavlja presečišče poltraka iz točke 2 skozi točko 1 s parcelno mejo med zemljiščema s parcelnima številkama 5216/4 in 5173/11, obe k.o. Sežana.Obseg pridobivalnega prostora smo skoraj 2 meseca usklajevali z Ministrstvom za infrastrukturo/sedaj Ministrstvo za naravne vire in prostor in Geološkim zavodom Slovenije, zato se zdi smiselno, da bi bila v uredbi namesto trenutnega teksta zapisana predhodno usklajena dikcija.«Upoštevani so bili: v celoti,Drugi odstavek 9. člena sedaj glasi: »Pridobivalni prostor Mali Medvejk 2 je nov pridobivalni prostor s površinskim izkoriščanjem mineralne surovine, predvsem z uporabo kombinirane etažne odkopne metode tudi z izvajanjem masovnega razstreljevanja in pridobivanja z gradbeno mehanizacijo, v obsegu iz tretjega in četrtega odstavka tega člena, ki obsega tudi del pridobivalnega prostora Mali Medvejk.« večinoma, delno, niso bili upoštevaniZ dopisom št. 0141-2/2021-2430-75 z dne 16. 11. 2023 smo vlagatelja obvestili, da je točka 1\* izpuščena namenoma, saj nas je GeoZS naknadno obvestil, da točka 1\* ni potrebna, saj ničesar ne spreminja, t.p. da lahko ta del parcele omejimo kar s premico skozi točki 1 in 2.V sled navedenega predlog ni bil upoštevan. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
|  Jože Novak minister za naravne vire in prostor  |

Prilogi:

* + predlog uredbe
	+ obrazložitev

**Priloga 1 (jedro gradiva)**

**PREDLOG**

 **(EVA 2023-2560-0095)**

Na podlagi prvega odstavka 35. člena Zakona o rudarstvu (Uradni list RS, št. 14/14 – uradno prečiščeno besedilo, 61/17 – GZ, 54/22 in 78/23 – ZUNPEOVE) Vlada Republike Slovenije izdaja

**UREDBO**

**o rudarski pravici za izkoriščanje mineralne surovine tehnični kamen apnenec
v pridobivalnem prostoru Mali Medvejk 2 v občini Sežana**

**I. SPLOŠNE DOLOČBE**

**1. člen**

**(vsebina)**

Ta uredba je rudarski koncesijski akt, ki določa pogoje za podelitev in izvajanje rudarske pravice za izkoriščanje mineralne surovine tehnični kamen apnenec v pridobivalnem prostoru Mali Medvejk 2 v občini Sežana.

**2. člen**

**(koncesijska pogodba)**

Ob neskladju določb te uredbe in določb koncesijske pogodbe veljajo določbe te uredbe.

**3. člen**

**(splošni varstveni pogoji in ukrepi)**

(1) Nosilec rudarske pravice za izkoriščanje mora med izvajanjem rudarske pravice in opustitvijo izvajanja rudarskih del izpolnjevati tudi vse pogoje po predpisih, ki urejajo ceste, gozdove, varstvo okolja, ohranjanje narave, varstvo voda, varstvo kulturne dediščine, varstvo pred tehničnimi in drugimi nesrečami, ter po drugih predpisih, s katerimi se urejajo rudarska dela.

(2) Poleg izpolnjevanja pogojev iz prejšnjega odstavka mora nosilec rudarske pravice za izkoriščanje zagotoviti tudi:

1. ukrepe, da se predvideni poseg v okolje izvede tako, da se čim bolj zmanjša poraba prostora in energije,

2. ukrepe, s katerimi se dosega največje mogoče varstvo okolja pred izpustom plinastih, tekočih ali trdnih snovi v zrak, tla, površinske vode ali podtalnico,

3. ukrepe za preprečevanje čezmernega onesnaževanja okolja s hrupom,

4. smotrno izkoriščanje mineralne surovine z uporabo ustrezne sodobne tehnologije,

5. upoštevanje pravil ravnanja, varstvenih režimov, izhodišč in naravovarstvenih pogojev za varstvo tehničnih vrednot in ohranjanje biotske raznovrstnosti,

6. ukrepe pri tveganju in nevarnosti za okolje ob morebitni ekološki nesreči zaradi posega,

7. ukrepe za zavarovanje vodnih virov, če koncesionar odkrije nahajališče vode,

8. dovozne poti do kraja posega in njihovo primerno ureditev,

9. ukrepe za preprečitev razlitja motornih olj in naftnih derivatov,

10. ukrepe v zvezi s sanacijo in vnovično ureditvijo zemljišč med dejavnostjo in po njej, in sicer tako, da se kar najbolj vzpostavi novo ali nadomesti prejšnje okoljsko stanje, in

11. ukrepe, da se ne poslabšata stanje voda in vodni režim.

**4. člen**

**(zagotavljanje varnosti in zdravja pri delu)**

Varnost in zdravje pri delu nosilec rudarske pravice za izkoriščanje zagotavlja v skladu z zakonom, ki ureja rudarstvo.

**5. člen**

**(obveznost obveščanja in poročanja)**

Nosilec rudarske pravice za izkoriščanje organom in zavodom poroča v skladu s predpisi, ki urejajo rudarstvo, vode, varstvo podzemnih jam, ohranjanje narave in varstvo okolja, ter drugimi predpisi.

**6. člen**

**(obveznost plačila rudarske koncesnine in rezerviranih sredstev za sanacijo)**

(1) Nosilec rudarske pravice za izkoriščanje postane zavezanec za plačevanje rudarske koncesnine ter za zagotavljanje in plačevanje rezerviranih sredstev za sanacijo v skladu z zakonom, ki ureja rudarstvo.

(2) Rudarska koncesnina se odmerja, plačuje in usklajuje v skladu z zakonom, ki ureja rudarstvo, ter predpisom, ki ureja plačevanje rudarskih koncesnin.

(3) Rezervirana sredstva za sanacijo se zagotavljajo, odmerjajo, plačujejo in usklajujejo v skladu z zakonom, ki ureja rudarstvo, ter predpisom, ki ureja plačevanje sredstev za sanacijo.

**7. člen**

**(prenehanje koncesijskega razmerja in koncesijske pogodbe)**

Koncesijsko razmerje in koncesijska pogodba prenehata iz razlogov in na način, ki jih določa zakon, ki ureja rudarstvo.

**8. člen**

**(odvzem rudarske pravice)**

Rudarska pravica za izkoriščanje se odvzame iz razlogov in na način po zakonu, ki ureja rudarstvo.

**II. MINERALNA SUROVINA, PRIDOBIVALNI PROSTOR IN POGOJI, POD KATERIMI SE PODELJUJE RUDARSKA PRAVICA ZA IZKORIŠČANJE**

**9. člen**

**(izkoriščanje mineralne surovine tehnični kamen apnenec
v pridobivalnem prostoru Mali Medvejk 2 v občini Sežana)**

(1) Predmet rudarske pravice je izkoriščanje mineralne surovine tehnični kamen apnenec v količini do 4.482.042 (štiri milijone štiristo dvainosemdeset tisoč dvainštirideset) kubičnih metrov v raščenem stanju.

(2) Pridobivalni prostor Mali Medvejk 2 je nov pridobivalni prostor s površinskim izkoriščanjem mineralne surovine, predvsem z uporabo kombinirane etažne odkopne metode tudi z izvajanjem masovnega razstreljevanja in pridobivanja z gradbeno mehanizacijo, v obsegu iz tretjega in četrtega odstavka tega člena, ki zajema tudi del bivšega pridobivalnega prostora Mali Medvejk.

(3) Pridobivalni prostor Mali Medvejk 2 obsega:

– v celoti zemljišča s parcelnimi številkami 5227, 5228, 5229, 5234/44, 5234/46, 5234/47, 5234/48, 5234/53, 5234/54, 5234/55, vsa katastrska občina 2455 Sežana,

– del zemljišča s parcelno številko 5216/4, katastrska občina 2455 Sežana, ki leži zahodno od premice, ki poteka skozi točki 1 in 2. Točka 2 predstavlja najbolj južno točko zemljišča s parcelno številko 5234/64, ki meji na zemljišče s parcelno številko 5216/4, obe katastrska občina Sežana, točka 1 pa ima ti koordinati v ETRS D96/TM koordinatnem sistemu:

|  |  |  |
| --- | --- | --- |
| Točka | n | e |
| 1 | 64777,78 | 410006,36 |

(4) Pridobivalni prostor Mali Medvejk 2 sega v najglobljem delu do +300 metrov nadmorske višine.

(5) Pridobivalni prostor Mali Medvejk 2 obsega površino 12,1355 hektarja.

(6) Koncesija za izkoriščanje se podeli za 30 let. Podaljšanje rudarske pravice in koncesije se lahko izvede v skladu z zakonom, ki ureja rudarstvo.

(7) Nosilec rudarske pravice mora do izteka koncesije iz prejšnjega odstavka izvesti tudi opustitev izkoriščanja oziroma sanacijo okolja in odpravo posledic, nastalih pri izvajanju rudarskih del, izvesti ukrepe zavarovanja, da se izključi nevarnost za zdravje ali življenje ljudi in živali ter možne povzročitelje onesnaževanja okolja ali predvidljive škode na objektih in okolju.

(8) Rudarska pravica za izkoriščanje se podeli brez javnega razpisa pravni osebi P.G.M. Inženiring, Proizvodnja gradbenih in drugih materialov d.o.o., Cesta na Lenivec 102, 6210 Sežana, matična številka: 1937413000. Rudarska pravica se podeli z dnem sklenitve koncesijske pogodbe. O podelitvi rudarske pravice se izda odločba o izbiri nosilca rudarske pravice v skladu z zakonom, ki ureja rudarstvo.

(9) Drugi pogoji s področja varstva okolja, ohranjanja narave, varstva voda, varstva kulturne dediščine, varstva pred tehničnimi in drugimi nesrečami ter druge obveznosti, ki jih mora nosilec rudarske pravice upoštevati pri njenem izvajanju, so:

a) revidirani rudarski projekt za pridobitev koncesije za izkoriščanje, ki ga nosilec rudarske pravice priloži predlogu za sklenitev koncesijske pogodbe, mora biti izdelan v skladu z zakonom, ki ureja rudarstvo, na njegovi podlagi izdanimi predpisi in določbami te uredbe. Pridobivalni prostor in njegova raba morata biti v skladu z dokumenti urejanja prostora;

b) pridobitev soglasij, mnenj in dovoljenj pristojnih soglasodajalcev in mnenjedajalcev k rudarskemu projektu za pridobitev koncesije za izkoriščanje ter dovoljenj in drugih aktov po predpisih, ki urejajo ceste, vode, naravo, naravne vrednote, kulturno dediščino in drugo;

c) upoštevanje naravovarstvenih smernic Zavoda Republike Slovenije za varstvo narave št. 5-III-154-2-O-2021/MSBF z dne 12. 3. 2021, ki so objavljene na spletnih straneh ministrstva, pristojnega za rudarstvo, in bodo sestavni del odločbe o izbiri nosilca rudarske pravice za izkoriščanje;

d) pridobitev okoljevarstvenega soglasja ali sklepa v predhodnem postopku na podlagi predpisa, ki ureja presojo vplivov na okolje;

e) izdelava elaborata o zalogah in virih mineralnih surovin v enem letu od dneva podpisa koncesijske pogodbe.

(10) Potrdilo o skladnosti pridobivalnega prostora in njegove rabe z dokumenti urejanja prostora iz točke a) prejšnjega odstavka ter soglasja, mnenja in dovoljenja iz točk b), c) in d) prejšnjega odstavka morajo biti sestavni del revidiranega rudarskega projekta za pridobitev koncesije za izkoriščanje.

(11) Sanacija pridobivalnega prostora se izvede v skladu s potrjenim rudarskim projektom za pridobitev koncesije za izkoriščanje. Uporaba odpadkov za zasipanje odkopanega pridobivalnega prostora je dovoljena le v skladu s predpisi s področja odpadkov. Po dokončanih zapiralnih delih oziroma po izvedeni dokončni sanaciji okolja nosilec rudarske pravice za izkoriščanje pri ministrstvu, pristojnem za rudarstvo, vloži vlogo za izdajo odločbe o prenehanju pravic in obveznosti.

(12) Vrste dejavnosti, ki se lahko opravljajo v zvezi s pridobljeno mineralno surovino, so:

– pridobivanje mineralne surovine;

– skladiščenje in obogatitev mineralne surovine;

– uporaba mineralne surovine in proizvodov njene obogatitve za lastne potrebe in prodajo na trgu.

**III. KONČNI DOLOČBI**

**10. člen**

**(prenehanje veljavnosti)**

Z dnem uveljavitve te uredbe preneha veljati 34. točka iz priloge »Seznam pravnih in fizičnih oseb po drugem odstavku 2. člena uredbe izkoriščanje mineralnih surovin« Uredbe o podelitvi rudarske pravice imetnikom dovoljenj za raziskovanje oziroma pridobivanje mineralnih surovin (Uradni list RS, št. 103/00, 81/02, 26/18, 60/18, 62/19, 97/20, 124/20, 152/20, 168/20, 191/20, 22/21, 31/21, 31/21, 54/21, 74/21, [87/21](https://www.uradni-list.si/glasilo-uradni-list-rs/vsebina/2021-01-1825), [6/22](https://www.uradni-list.si/glasilo-uradni-list-rs/vsebina/2022-01-0064), [38/22](https://www.uradni-list.si/glasilo-uradni-list-rs/vsebina/2022-01-0761), [47/22](https://www.uradni-list.si/glasilo-uradni-list-rs/vsebina/2022-01-0969) in [79/23](https://www.uradni-list.si/glasilo-uradni-list-rs/vsebina/2023-01-2494)), se pa še uporablja, in sicer:

– na delu bivšega pridobivalnega prostora Mali Medvejk, ki ga ta uredba ne zajema, do izdaje odločbe o prenehanju pravic in obveznosti za ta del;

– na delu bivšega pridobivalnega prostora Mali Medvejk, ki ga zajema ta uredba, do sklenitve koncesijske pogodbe na podlagi 9. člena te uredbe oziroma do izdaje odločbe o prenehanju pravic in obveznosti za ta del, če do sklenitve koncesijske pogodbe ne pride.

**11. člen**

**(začetek veljavnosti)**

Ta uredba začne veljati naslednji dan po objavi v Uradnem listu Republike Slovenije.

**Priloga 2: OBRAZLOŽITEV**

I. UVOD

1. Pravna podlaga (besedilo, vsebina zakonske določbe, ki je podlaga za izdajo uredbe)

Pravna podlaga za izdajo uredbe (rudarskega koncesijskega akta) je 35. člen Zakona o rudarstvu (Uradni list RS, št. 14/14 – uradno prečiščeno besedilo, 61/17 – GZ, 54/22 in 78/23 – ZUNPEOVE; v nadaljnjem besedilu: ZRud-1). Ta v prvem odstavku določa, da rudarski koncesijski akt izda vlada na predlog ministrstva, pristojnega za rudarstvo, drugi odstavek pa določa, da ministrstvo, pristojno za rudarstvo, predlaga vladi izdajo rudarskega koncesijskega akta na podlagi ocene, da obstaja potreba po izkoriščanju določene vrste mineralne surovine na določenem območju, ali na podlagi vloge pravne ali fizične osebe o zainteresiranosti za podelitev rudarske pravice za izkoriščanje določene vrste mineralne surovine na določenem pridobivalnem prostoru. Za zadevni pridobivalni prostor je bil postopek za izdajo rudarskega koncesijskega akta začet na podlagi vloge stranke.

Ministrstvo za naravne vire in prostor je kot ministrstvo, pristojno za rudarstvo, v ugotovitvenem postopku preverilo, ali vlagatelj vloge in predlagani pridobivalni prostor izpolnjujeta vse pogoje iz četrtega odstavka 35. člena ZRud‑1. Zato ministrstvo vladi predlaga, da izda zadevno uredbo.

1. Rok za izdajo uredbe, določen z zakonom

ZRud-1 ne določa roka, v katerem bi morala vlada sprejeti rudarski koncesijski akt. Ministrstvo za naravne vire in prostor predlaga skrajni rok za sprejetje uredbe julij 2024, da bi zainteresirana pravna oseba lahko v najkrajšem možnem času sklenila koncesijsko pogodbo in začela izkoriščati mineralno surovino.

1. Splošna obrazložitev predloga uredbe, če je potrebna

/

1. Predstavitev presoje posledic za posamezna področja, če te niso mogle biti celovito predstavljene v predlogu zakona

/

II. VSEBINSKA OBRAZLOŽITEV PREDLAGANIH REŠITEV

V skladu s prvim odstavkom 34. člena ZRud-1 se koncesija za izkoriščanje za določeni pridobivalni prostor podeli na podlagi prej izdanega rudarskega koncesijskega akta in na njegovi podlagi izvedenega javnega razpisa za izbor nosilca rudarske pravice za izkoriščanje. V skladu z drugim odstavkom tega člena pa se koncesija za izkoriščanje lahko podeli tudi brez javnega razpisa in samo na podlagi prej izdanega rudarskega koncesijskega akta za določeni pridobivalni prostor pravni ali fizični osebi, ki izpolnjuje katerega od taksativno naštetih pogojev. Vlagatelj vloge uveljavlja in izpolnjuje pogoje iz 2. točke drugega odstavka 34. člena ZRud-1, saj je lastnik zemljišča, na katerem se rudarska pravica podeljuje. Koncesija za izkoriščanje mineralne surovine se zato lahko podeli brez javnega razpisa.

Postopek za izdajo koncesijskega akta je bil začet na podlagi vloge stranke. V ugotovitvenem postopku je ministrstvo preverilo, ali vlagatelj vloge izpolnjuje pogoje iz četrtega odstavka 35. člena ZRud-1.

V skladu s 36. členom ZRud-1 je ministrstvo zaprosilo Občino Sežana za izdajo potrdila o skladnosti pridobivalnega prostora in njegove rabe z dokumenti urejanja prostora. Občina Sežana je potrdilo izdala dne 23. 6. 2023 pod št. 361-2/2021-5, v njem pa potrdila skladnost pridobivalnega prostora in njegove rabe z Odlokom o občinskem podrobnem prostorskem načrtu za kamnolom Mali Medvejk (del EUP SŽ-03) (Uradni list RS, št. 163/23).

Pridobivalni prostor Mali Medvejk 2 izpolnjuje pogoj iz Državne rudarske strategije (sprejeta s sklepom Vlade Republike Slovenije št. 36100-4/2018/4 z dne 18. 10. 2018 in objavljena na spletnih straneh ministrstva, pristojnega za rudarstvo), da je treba omejiti izdajo novih koncesij (razen v primeru širitve obstoječih pridobivalnih prostorov), pri čemer je treba upoštevati, da je treba:

‒ imeti zadostno letno proizvodnjo (povprečno najmanj 30.000 m3) raščene mineralne surovine,

‒ imeti dovolj zalog (najmanj za 15 let),

kar skupaj pomeni najmanj 450.000 m3 zalog.

V zadevnem primeru sta projektant v rudarskem projektu in stranka v vlogi navedla, da se v pridobivalnem prostoru Mali Medvejk 2 s površino 12,1355 hektarja v občini Sežana lahko izkoristi mineralna surovina tehnični kamen apnenec v količini do 4.482.042 (štiri milijone štiristo dvainosemdeset tisoč dvainštirideset) kubičnih metrov v raščenem stanju, predvidena povprečna letna proizvodnja v raščenem stanju je 158.000 m3, predlagana doba koncesije pa je 30 let, od česar je 28 let predvidenih za izkoriščanje/proizvodnjo in 2 leti za zaključek sanacije pridobivalnega prostora. Vsa merila iz DRS so torej izpolnjena.

Ministrstvo, pristojno za rudarstvo, je za predlagani pridobivalni prostor zaprosilo za naravovarstvene smernice Zavod Republike Slovenije za varstvo narave (v nadaljnjem besedilu: zavod), kakor to določa 97. člen Zakona o ohranjanju narave (Uradni list RS, št. 96/04 – uradno prečiščeno besedilo, 61/06 – ZDru-1, 8/10 – ZSKZ-B, 46/14, 21/18 – ZNOrg, 31/18, 82/20, 3/22 – ZDeb, 105/22 – ZZNŠPP in 18/23 – ZDU-1O). Zavod je v dopisu št. 3563‑0199/2023‑2 z dne 16. 5. 2023 navedel, da so naravovarstvene smernice št. 5-III-154-2-O-2021/MSBF z dne 12. 3. 2021 (v nadaljnjem besedilu: NV smernice) za to zadevo že izdelali ter da so v priloženem rudarskem projektu vsebinsko vključene in upoštevane ter da dodatnih naravovarstvenih usmeritev nimajo.

Zavod je v NV smernicah zapisal, da se koncesija za rudarsko pravico za izkoriščanje apnenca na pridobivalnem prostoru Mali Medvejk lahko podeli ob upoštevanju (zgoraj navedenih) varstvenih usmeritev. Hkrati navaja, da naj besedilo rudarskega projekta smiselno povzame ustrezne usmeritve za varstvo naravnih vrednot, ekološko pomembnih območij in posebnih varstvenih območij.

V skladu s šestim odstavkom 97. člena ZON je ministrstvo pridobilo mnenje o sprejemljivosti prostorske ureditve predlaganega pridobivalnega prostora z vidika varstva narave, tj. naravovarstveno mnenje št. 3563-0562/2023-2, ki ga je dne 15. 12. 2023 izdal zavod. ZON namreč v tem odstavku določa, da brez naravovarstvenega mnenja predmetnega akta ni mogoče sprejeti. Iz mnenja izhaja, da predlog uredbe v celoti upošteva vsebino naravovarstvenih smernic in je v celoti usklajen z vsebino naravovarstvenih smernic.

Po objavi rudarskega koncesijskega akta bo Ministrstvo za naravne vire in prostor poslovnemu subjektu iz 8. člena te uredbe izdalo odločbo o izbiri nosilca rudarske pravice za izkoriščanje v skladu s 43. členom ZRud‑1. Sklepanje koncesijske pogodbe se v skladu z drugim odstavkom 44. člena ZRud-1 začne na predlog imetnika odločbe o izbiri nosilca rudarske pravice. Rudarska pravica se v skladu s 3.2. podtočko 2. člena ZRud-1 pridobi s koncesijo za izkoriščanje določene vrste mineralne surovine na določenem pridobivalnem prostoru, tj. s sklenitvijo koncesijske pogodbe.

Po sklenitvi koncesijske pogodbe bo nosilec rudarske pravice za izkoriščanje postal zavezanec za plačevanje rudarske koncesnine ter zagotavljanje (plačevanje) rezerviranih sredstev za sanacijo, kar se mu bo določilo s posebno odločbo, ki jo bo v skladu z Uredbo o rudarski koncesnini in sredstvih za sanacijo (Uradni list RS, št. 91/11 in 57/13) ter določbami koncesijske pogodbe po uradni dolžnosti izdalo ministrstvo, pristojno za rudarstvo. Sredstva iz naslova plačil za rudarsko pravico po tej uredbi naj bi predvidoma deloma začela pritekati v letu 2025 za leto 2024 in nato vsako leto do izteka koncesije.